AlexejDobrolubov/national_council_slovak_2010 huggingface dataset:
52. schôdza NR SR - 13.deň - A. dopoludnia
Dátum: 2026-06-12
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne za slovo. Poprosím kolegov, aby sa ukľudnili, v piatok ráno aspoň. Vydržme to ešte dnes. Ja by som chcela poprosiť a ďakujem Lucy za jej vystúpenie a za jej apel aj na stranu koalície. My to už 2 a pol roka tu apelujeme. Snáď sa nám to raz podarí, že si tu niekto vstúpi do svedomia. Už by bolo na čase. Nemáte veľa času pred sebou v tejto Národnej rade. A ja by som chcela vyzvať teda koaličných kolegov, aby povedali občanom, že čo tu napríklad dnes teraz riešime a prečo to riešime. Verím tomu, že opäť nikto z koalície nevystúpi na obhajobu tejto absurdity. To sa nedá nazvať ani návrh zákona, ani nič podobné. Ešte raz, ste členmi zákonodarného zboru, máte prinášať opatrenia a riešenia a návrhy zákonov také, aby pomohli občanom na Slovensku. To sú tí ľudia, ktorí tu žijú, pracujú, platia tu dane, snažia sa tu ešte nejako prežiť. A nemôžu sa už na to pozerať, čo stvárate. Takže skúste im dneska vysvetliť, čo tu vlastne teraz ráno riešime. Niekto z koalície. A ak ste teda toho schopní. Na minulej schôdzi pán podpredseda Gašpar nevedel povedať v televíznej relácii jeden jediný zákon, ktorý bol na minulej schôdzi prijatý, ktorý by pomohol občanom na Slovensku. Nevedel ani len jeden povedať. Asi by vedel vymenovať pár, ktoré pomohli jemu alebo vám spriazneným ľuďom. Tie by sme našli, ale jeden jediný. Tak si povedzte, táto schôdza, teraz už končia koaličné návrhy zákonov, že ktorý z týchto návrhov zákonov pomohol občanom? Lebo dokonca sa ani tie, ani tie manželstvá, tie, tie sobášenia, ktoré včera podpísal pán prezident, dokonca pán prezident sa priznal, že nerozumie, prečo takýto návrh zákona a prečo takéto opatrenie prišlo, ale podpísal ho. No však ako inak.
52. schôdza NR SR - 9.deň - A. dopoludnia
Dátum: 2026-06-05
Poslanec: Šrobová, Veronika 
Druh vystúpenia: Vystúpenie s faktickou poznámkou

Veľmi pekne, Zuzana, za tvoje vystúpenie. Bohužiaľ sa nemôže opozícia rozsiahlejšie vyjadriť k takejto masívnej zmene Občianskeho zákonníka. Toto sú naše posledné minúty. A preto zámerne hovorím opozícia, lebo celý čas tu diskutovala iba opozícia, opoziční poslanci a opozičné poslankyne. Takže my už sa nemusíme len domnievať, ale my to už aj vieme, že nikto z koaličných poslancov a poslankýň sa jednoducho fundovane nevie vyjadriť k takejto zmene zákona, ktorá sa dotýka všetkých občanov na Slovensku. A nemôžete sa už ani len vyhovárať, lebo tu nezaznelo jedno jediné slovo. Môžeme sa aj domnievať, že to vôbec nemáte ani naštudované, ani prečítané. Takto vy pracujete pre občanov. Takto si to tu prídete odsedieť. Máte iba nervy z toho, že musíte počúvať opozíciu, že musíte počúvať opozičných kolegov, ktorí sa tu, predstavte si, že fundovane vyjadrujú k takejto zmene zákona. Každý jeden, každá jedna. Odpovedzte si sami, čo ste priniesli vy občanom za dva a pol roka. Keď sa k takejto rozsiahlej zmene ich životov neviete jedným jediným slovom vyjadriť. Ďalej
52. schôdza NR SR - 9.deň - A. dopoludnia
Dátum: 2026-06-05
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne, kolega Šipoš, za to, že si aj vyčíslil, a koľko má jeden poslanec Národnej rady na diskusiu k takejto rozsiahlej rekodifikácii Občianskeho zákonníka. Je to, prosím pekne, 5 minút na každého poslanca Národnej rady. Takže, ak je vaša práca o tomto, že chcete maximálne venovať 5 minút k takto rozsiahlej zmene Občianskeho zákonníka, ktorá sa deje raz za 60 rokov a obsahuje teda 2000 paragrafov, tak vám gratulujem, ale toto skutočne nie je práca, na ktorú si vás občania tu zvolili. Absolútne aj je neambiciózny, neambiciózna táto zmena. Celá tá stať o rodine bola vypustená, lebo sa na tom neviete dohodnúť. Je to v roku 2026, kedy by si to vyžadovalo poriadnu zmenu, ktorá by sa týkala naozaj všetkých problémov, ktoré na Slovensku máme, tak táto zmena to neprináša. A pani Puškárová sa tento týždeň vyjadrila v jednej diskusii v televízii, že však jej nevadí, že je tu skrátená rozprava na pár hodín, na pár hodín, že však bude leto, kedy sa to znovu bude môcť teda upraviť a diskutovať o tom a podobne. Ale toto je to miesto, kde sa máme primeraný počet hodín rozprávať o tom, či táto zmena je naozaj dobrá a vyladiť ju. To je v zásade to, čo tu máme robiť. OK. Vy ste si zmenili rokovací poriadok, ako bolo povedané, ani to sa vám už nepáči, už ste zistili, už ste okusili svoju medicínu a museli ste opäť raz zasiahnuť do rokovania o tak, a pripomínam, o tak rozsiahlej zmene, ktorá sa dotýka každého občana na Slovensku. Ja chcem teraz vyzvať občanov, aby naozaj už tu padla tá otázka. Či vôbec vedia, že sa takáto zmena chystá, že ju idete prijať v skrátenej rozprave a že sa dotkne naozaj každého občana na Slovensku.
52. schôdza NR SR - 4.deň - A. dopoludnia
Dátum: 2026-05-29
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem za slovo. Ďakujem kolegovi Štefankovi za jeho príspevok do rozpravy. Ja poviem možno aj k tomu, že to bolo pomenované ako nejaké povrchné a populistické, tak čo, čo viac k tejto vláde dodať? Čo viac k tejto vláde dodať? Ja som presvedčená o tom, že po voľbách 23 množstvo ľudí a množstvo aj našich voličov si robilo nádeje, že tá štvrtá vláda Roberta Fica, toho skúseného premiéra, snáď urobí niečo pre to, pre Slovensko, pre nich, pre tých ľudí a že sa tá životná úroveň bude zlepšovať a že sa budú proste veci inovovať a bude sa to posúvať ďalej. Ja som presvedčená, že množstvo ľudí aj možno aj našich voličov, opozičných voličov, nevoličov verili, že odborníci, ktorých si Robert Fico, skúsený premiér, zavolal do vlády, niečo urobia so Slovenskom, že sa to tu zlepší. Som to zopakovala dvakrát. Všetko ide k horšiemu. Situácia sa zhoršuje. Ako kolega povedal, na východnom Slovensku to je zabudnutá krajina. Po 20 rokoch, čo sme v Európskej únii, a vy, hlavne vaše vlády, dostali miliardy, milióny eur aj na riešenie týchto vecí a dostávame ich neustále, máme ich k dispozícii neustále. A táto vláda ich nevedela ani vyčerpať. Štvrtá vláda, vláda podľa toho, čo hovoril Robert Fico, vláda odborníkov. Mne včera bolo trápne, keď tu minister Kamenický večer proste zase vyplakával o rokoch 2023. Mne, čo som tu prvýkrát, proste učím sa tiež. Mne bolo trápne za toho muža, ktorý je minister financií a nevie povedať v jednej rozprave jedno zlepšujúce opatrenie. A tak to je to z rezortu na rezort. Čiže o čom tu, o čom tu hovoríte? Ja nechápem.
52. schôdza NR SR - 3.deň - B. popoludní
Dátum: 2026-05-28
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne a ďakujem ti, kolegyňa Petrík, za tvoju, za to je príspevok do rozpravy k tejto téme. Ja doplním. Hovorila si aj k ministrovi Erikovi Tomášovi a jeho projektu Poradník komplexnej pomoci. Áno, máme na Slovensku aktuálne skoro milión ľudí ohrozených chudobou alebo sú v pásme chudoby a najväčší prepad sa eviduje u rodín s viacerými deťmi alebo u rodín s jedným rodičom. Pán minister Erik Tomáš prišiel teda s projektom Poradník komplexnej pomoci a ja vám poviem, že na dva roky, aký je rozpočet iba na chod týchto 46 poradní. Iba na chod je to už skoro 50 miliónov eur. Na 2 roky 50 miliónov € iba na chod? Tento projekt beží od začiatku roku? A viete, koľkým jednorodičom sa podarilo prihlásiť do tohto programu? Posledná info z minulého mesiaca bola okolo 6000. To je ešte úplne, že ani nedostanú príspevok, áno? Desiatky týchto jednorodičov mne, aj nám, aj kolegyniam píšu, že sa jednoducho im tieto poradne komplexnej pomoci ešte ani mesiace neozvali, či vôbec budú zaradené alebo nebudú zaradené a tento projekt končí na budúci rok. Čiže mnohí to ani nestihnú z tých 1000 jednorodičov, sa tam ani nestihnú prihlásiť a ten projekt skončí. A na jeho chod máme skoro 50 miliónov € narozpočtovaných. Tak mi povedzte, kde je za tým táto logika? Kde je za tým tá logika, že tu ideme, že sa tu chváli, napríklad minister Erik Tomáš sa tým strašne chváli, že aký projekt rozbehol a v skutočnosti to nebude mať žiadny, ale žiaden efekt a to sa nebojím povedať. Pani poslankyňa Petrík
52. schôdza NR SR - 2.deň - A. dopoludnia
Dátum: 2026-05-27
Poslanec: Šrobová, Veronika 
Druh vystúpenia: Vystúpenie s faktickou poznámkou

To, čo ste tu predviedli, tak to naozaj pred obedom takto padlo možno aj vhod. Ja vám poviem také slová, že Dobytkár, nastinkový tender, fafokany, malanty, neviem, aj teraz aj Google, aj už aj umelá inteligencia vám k tomu povie mnoho, ak náhodou neviete, o čo ide. Ja by som sa vás chcela spýtať, že kedy teda vládlo Progresívne Slovensko, lebo nie je mi to stále zrejmé a som v ňom už skoro osem rokov, že keď podľa vás teda môže za ten katastrofický stav verejných financií, kam ich vediete teraz už aj po 2,5 roku tejto vlády. Neviem naozaj, ako s týmto súvisí Progresívne Slovensko, ale chápem, že možno máte toto volebné obdobie poslednú šancu ešte niečo možno niekde získať. Vy ste použili slovo nakradnúť, ja ho nepoužijem. No a ako tento návrh zákona s týmito sobášmi pomôže ľuďom na Slovensku? My sa tu pýtame to rôznymi formami otázok, ale toto je to hlavné, že ako tento návrh zákona pomôže ľuďom na Slovensku. Ako pomôže tento návrh zákona s tou pôrodnosťou? Lebo vy ste teda spomenuli, nejak to sparafrázujem, že teda ženy v manželstve sú ochotnejšie mať viac detí. Dobre, v poriadku. Možno to vyplýva z nejakej štatistiky, ale ako tento návrh zákona pomôže ľuďom, ako pomôže pôrodnosti na Slovensku, keď ich zosobáši poslanec alebo poslankyňa Národnej rady? Tak to ako, môžeme sa nad tým zamýšľať. Môže to byť zaujímavé sa nad tým zamýšľať, ale nemyslím si, že to bude mať takéto riešenie. V čase, keď sa naozaj rozvádza každé druhé manželstvo takmer, a ľudia sa tu vôbec rozhodujú, či vôbec mať deti. Celé rodiny tu odchádzajú zo Slovenska kvôli situácii, aká je na Slovensku, aj kvôli vám, vašej vláde. Čiže odpovedzte nám, prosím, ako tento návrh zákona pomôže ľuďom na Slovensku. Pani poslankyňa Kolová, pekne.
52. schôdza NR SR - 2.deň - A. dopoludnia
Dátum: 2026-05-27
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem kolegovi Lackovičovi za jeho vecné vystúpenie. Naozaj vidieť, že sa v téme orientuje veľmi dobre. Marek, spomínal si aj to, ako nám chýba digitalizácia napríklad na matrikách alebo proste v samosprávach. Toto je veľký problém a keďže je toto zlúčená rozprava o zmenách o výške výživného, tak ja som aj vo svojej rozprave teda kritizovala to, že jedno číslo v zmene zákona o rodine v skutočnosti nerieši ten problém, ktorý tu státisíce detí a rodín majú a my sme sa stále nedozvedeli, či odpoveď, teda od predkladateľky toho návrhu zákona, či vôbec ministerstvo alebo strana HLAS má vôbec ambíciu priniesť občanom naozaj takú službu, kedy by táto zvýšená suma výživného sa dostala naozaj k tým ľuďom, ku ktorým sa má dostať, a teda k tým deťom. Pretože ja si dovolím tvrdiť, že vy klamete ľudí tým, že hovoríte, že sa zvýši výška minimálneho výživného napríklad pre deti z jednorodičovských rodín. A to nie je pravda, pretože to sa nedeje automaticky, pretože tento váš návrh zákona to vôbec nerieši. A stále sme sa teda nedozvedeli, či tam je ambícia vôbec toto riešiť a ja len teda takú poznámku, že páni poslanci z koalície sa tu potrebujú stále nejako… Nie, nie, my vás nepotrebujeme karhať ani mentorovať, ale vy sa už proste tu prestaňte vyplakávať. Akože tu sú tí občania, ktorí by ste mali deliverovať, prinášať nejaké výsledky, to vôbec nerobíte, tak vy tu prestaňte vyplakávať a proste v kuse byť z toho smutní, čo tu robí opozícia. Poslanie z
52. schôdza NR SR - 1.deň - B. popoludní
Dátum: 2026-05-26
Poslanec: Šrobová, Veronika 
Druh vystúpenia: Vystúpenie s faktickou poznámkou

Logiky a nejakých a rešpektovanie nejakých súvislostí. Či už by to bol kľúč ústavní činitelia alebo kľúč volení zástupcovia, alebo kľúč vzťah k obci. Ďakujem veľmi pekne kolegovi Dušonkovi za zhrnutie týchto dvoch návrhov zákonov. Áno, je to takáto paradoxná situácia tohto nového rokovacieho poriadku, ktorá vytvára, ktorý vytvára ešte väčší chaos, pretože síce meníme zákon o rodine, ale keďže je to obsiahly zákon, tak sa tam toho môže týkať aj výživné a môžu sa toho týkať aj sobáše. Takže ja sa teda budem vyjadrovať k tej časti vašej rozpravy, ktorá sa venovala tomu výživnému. Ja som už aj v prvom čítaní teda kritizovala, že tento návrh zákona v skutočnosti nič nerieši, pretože tie deti, ktoré sú odkázané na výživné, sa k tejto vyššej sume tak ľahko nedostanú alebo vôbec nedostanú. Áno, keďže nemáme zautomatizované vyplácanie toho výživného tým deťom. Máme tu zvýšené riziko teda exekúcií a toho, že nám ľudia vlastne spadnú do nejakej trestnoprávnej roviny kvôli tomu, že nebudú platiť, nebudú môcť platiť túto zvýšenú sumu. A je problém jednoducho, že sa to nedeje automaticky a opäť, že aj väčšina teda, keď poviem, že väčšinou sú to tie matky samoživiteľky, ktoré poberajú to výživné na deti, tak oni si budú musieť automaticky, budú si musieť o to žiadať, o tú zvýšenú sumu. A mne oni píšu, že jednoducho, a ja ich chápem, viem, aké sú situácie, že oni sa veľakrát nechcú opäť stretnúť s tým bývalým partnerom na tých súdoch a opäť sa tam doťahovať o pár eur, ktoré idú ich deťom. Hej, že to nie im, ale ich deťom. Takže vy ich vlastne vystavíte tomuto, že oni sa opäť budú môcť, musieť ísť doťahovať na ten súd s tým bývalým partnerom alebo aj s bývalou partnerkou, aby som teda nikoho neopomenula, a nie je to pre nich absolútne, že vec, hej, ktorú by robili radi. Takže mali ste podľa mňa aj vy sa snažiť za tie vyššie dane ponúknuť občanom tohto štátu lepšie služby. Ďakujem.
52. schôdza NR SR - 1.deň - B. popoludní
Dátum: 2026-05-26
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne a ďakujem ti, Lucia, za tvoje pripomenutie toho, že čo je v skutočnosti považované za urážlivé a čo nie pre túto vládnu koalíciu. Tak akože ja neviem, či ma to, možno ma to aj mrzí, že vám to príde, že je to pre vás urážlivé. Ja neviem, ale kedy ste sa vy dokázali postaviť za to, keď tu zaznievali urážky na moje kolegyne, na Luciu Plavákovú alebo na Máriu Kolíkovú, že kedy ste sa vedeli za toto postaviť, že to je urážlivé, lebo to sú fakt urážlivé slová. To som nezaznamenala. Urážate tu rómske ženy, ktorým uhoreli deti. No a napriek tomu ste vlastne vy mali... Oni sú v tej situácii, v akej sú, a vy ste mali 20 rokov, počas 20 rokov, ako sme v Európskej únii, najviac možností a najviac peňazí na to, aby ste riešili túto ich situáciu, týchto komunít na Slovensku. Mali ste na to pomerne peňazí. No a napriek tomu ste vlastne vy mali, oni sú v tej situácii, v akej sú a vy ste mali 20 rokov, počas 20 rokov, ako sme v Európskej únii, najviac možností a najviac peňazí na to, aby ste riešili túto ich situáciu, týchto komunít na Slovensku. Mali ste na to pomerne peňazí, tak poviem. A čo ste s tým urobili? Nič ste s tým neurobili a čo viete na konci, ich iba urážať. Po tretie, aj pán Hazucha, tu zaznelo v tomto pléne niekedy, urazilo státisíce jednorodičov na Slovensku, že si za svoju situáciu môžu sami. Poznamenám, že ste sa potom za to na Facebooku ospravedlnil, áno, ale toto je, toto je čistá hanba, ako tu vy idete kázať o niečom, čo sami nedokážete dodržiavať. A to tiež tu dnes zaznelo od poslanca Smeru, že slová, že demokracia, pravidlá, slobodný názor. Veď vašimi krokmi ničíte demokraciu na Slovensku, to je fakt. Vy tu na každej schôdzi porušujete zákony, keď si, keď si hlasujete za prílepky, to je fakt. Sloboda slova, máte tú slobodu slova koľko chcete a, že my a, že my, že tu všetko je podľa nás. No tak akože nehnevajte sa, ale určite, že nie. Ja neviem. Ja neviem, na čom chcete tento argument stavať. Ja naozaj nerozumiem, že na čom.
49. schôdza NR SR - 15.deň - B. popoludní
Dátum: 2026-05-06
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem pekne. Ďakujem kolegyni Petrík za prinesenie tohto návrhu zákona opätovne na rokovanie. Ja tak, keď komunikujem naše teda sociálne, naše opatrenia v tejto sociálnej oblasti, tak narážam na také argumenty ľudí, vraj teda máme na Slovensku veľmi štedrý a dlhý teda ten systém, kedy sa môže žena zostať doma starať o dieťa. Ono na jednu stranu to tak vyzerá, ale na druhú stranu to tak vôbec nie je a presne tento návrh zákona by to vyriešil, pretože na prvé počutie tých 400 alebo 500 € ten rodičovský príspevok mesačne znie fajn, ale v dobe, kedy nám naozaj sa zvyšujú ceny úplne všetkého a my tu máme ceny od bytov, prenájmov, cez pohonné hmoty, cez potraviny úplne úplne už rovnaké ako v západných krajinách, kde máme oveľa oveľa, kde majú oveľa oveľa vyššie platy, tak jednoducho ani táto suma nie je dostačujúca na to, aby žena pokryla všetky výdavky v domácnosti, čiže toto opatrenie by vyriešilo to, že by bola takto dlhodobo nútená byť na týchto 400 – 500 €, čo na prvé počutie znie fajn. A ja chcem povedať, že je to skvelé riešenie aj kvôli tým jednorodičom a jednorodičovským domácnostiam, pretože úplne si viem predstaviť, že žena, matka, ktorá žije sama s dieťaťom, ale teda s niekým v domácnosti, napríklad so svojimi rodičmi alebo nejakým svojim rodičom, ktorí sú starí rodičia toho dieťaťa, vedeli by jej pomôcť v tejto starostlivosti. Ona by sa mohla vrátiť do pracovného teda behu, kedy je vlastne, to si uvedomme všetci, že vtedy vtedy je ten človek ako keby prínosný aj pre náš systém, čo sa týka daní a odvodov a štát na tom získava. A to dieťa je v opatere blízkej osoby. Takže všetko je úplne v poriadku. Ďakujem. Pani poslankyňa Veslárová, nech sa páči.
49. schôdza NR SR - 15.deň - B. popoludní
Dátum: 2026-05-06
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne. Ďakujem kolegovi Chlebovi aj za opätovné predloženie tohto návrhu zákona, ktorý predkladá spolu s kolegyňami a tak, ako to už býva zvykom, my v Progresívnom Slovensku dlhodobo predkladáme prospešné návrhy zákonov, ktoré by boli skutočne pomocou pre ľudí na Slovensku a tak, ako je aj tento o príspevku na bývanie. Jednak by tento návrh zákona, ak by bol schválený, pomohol skutočne tým ľuďom, ktorí sú najviac ohrození chudobou na Slovensku. Je to milión ľudí. A druhak, po druhé teda, by pomohol aj tomu, že by sme nemali až taký veľký nápor na štátny rozpočet, ako to robíte vy v prípade tej plošnej energopomoci. Teda šetrili by ste tým aj štátne peniaze. Hovorili ste o jednorodičovských rodinách. Áno, aktuálne je skoro polovica jednorodičovských rodín na Slovensku ohrozená chudobou a presne toto by bolo riešenie pre ich životnú situáciu. To by ste ale teda museli reflektovať tú realitu, ktorá je na Slovensku. Mne mnohí jednorodičia píšu, že jednoducho nedostali ani tú plošnú energopomoc. Jednoducho sa vymkli nejako z tej tabuľky a tým, že napríklad aj bývajú v prenajatom byte, nemajú nárok na energopomoc, ktorú ste poskytli napríklad podnikateľom z Penty alebo poslancom, alebo iným ľuďom, ktorí ju skutočne, skutočne nepotrebujú. Ja som aj včera tu v pléne vyzývala poslancov koalície pri ich návrhoch zákonov, ktoré boli veľmi rozšafné, musím povedať, aby zvážili skutočné dopady na štátny rozpočet a aby nepredkladali takéto rozpočtovo náročné návrhy zákonov. Neviem, či sa to dostane na úradnú pôdu, ale naozaj si uvedomte, že nemáme peniaze nazvyš. Čiže aj toto je riešenie, tento návrh zákona. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne kolegovi Viskupičovi, že to tak napriamo teda povedal. Ja si skutočne myslím, že aj pri takomto type príspevku by sme sa mali na to pozerať adresne. Viem si predstaviť, že, keď v nejakej obci zomrie nejaký osamelý človek alebo teda nejaký človek bez domova, tak asi treba tam uhradiť nejaké tie minimálne náklady, ktoré s tým vzniknú. Tam možno tých 200 € sa nepokrýva, ale to nepokrýva, ale teda naozaj, že skokovo 200 € na 500 € pôsobí veľmi odtrhnuto od reality. Mne sa páči, že jednoducho vo všeobecnosti, hej, že vlády Roberta Fica a aj vaša vláda, vaša koalícia učí ľudí jednoducho byť odkázaní za všetko dostať, na všetko dostať nejakú dávku. Jednoducho toto je akože úplne na inú debatu, ale vy ste tu mali primárne pozerať na to, aby ľudia mali jednoducho možnosť, aby táto krajina prosperovala, aby proste tu ekonomika šľapala, aby si jednoducho ľudia vedeli tu na Slovensku nie, že dôstojne zarobiť, ale proste skvele zarobiť na život. A nie ľudí učiť byť odkázaní za všetko proste na dávku. Na všetko má byť dávka a týmto ich neučíte proste ani ľudí byť zodpovední. Tam ste uviedli v tej dôvodovej správe, že ich učíte proste hospodáriť alebo niečo, alebo že hospodárenie obyvateľstva bude lepšie. No neviem. Podľa mňa nie. A taktiež si myslím, že to zaváňa nejakou lobby, pretože to presne aj ako kolegyňa Lucia spomínala. Myslím si, že to zaváňa lobby, pretože aj pri tých rekreačných poukazoch, kde ste celú tú ťarchu vlastne uvalili na zamestnávateľov, ešte ani nie, že na štát akože dobre, ale na zamestnávateľov, tak preukázateľne stúpli ceny v hoteloch a v takýchto nejakých rekreačných priestoroch, to je preukázateľné, takže ja si myslím, že tiež za tým niečo bude. Ďakujem teda, že si to pomenoval, pán poslanec Farkašovský.
49. schôdza NR SR - 14.deň - B. popoludní
Dátum: 2026-05-05
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne. Tak moja faktická poznámka bude o rovnakej téme, o rovnakom znení, teda ako bolo aj doobeda, že by sme fakt očakávali po 2,5 roku vlády, ktorá nevie šetriť, nevie doniesť prorastové opatrenia, nevie naštartovať ekonomiku, aby aspoň vy a vaši poslanci nepredkladali tak rozpočtovo náročné opatrenie. Ja som si pozrela teda ten vplyv. Je to navýšenie o 16 približne pri rovnakej smrtnosti, ako máme za posledné roky. Ten vplyv je navýšený o 16 miliónov € ročne. V situácii, v akej je slovenská ekonomika, si nemôžeme určite dovoliť takéto skokové navýšenie takéhoto príspevku. Ako aj spomínala kolegyňa Lucia Plaváková, že neexistuje ten dôvod taký, aký bol pred tými dvoma rokmi, za čo sme vtedy, my sme s tým súhlasili a hlasovali sme za. Nemôžete to porovnávať s Poľskom alebo teda s Českom môžete, ale s Poľskom, kde tá ekonomika naozaj funguje, tam už sú úplne na iných číslach a ich štátny rozpočet si to môže dovoliť. Čiže apelujem na vás, buďte rozpočtovo zodpovední ešte aspoň, ak sa to dá. Ja len napríklad poviem, že naše opatrenie, ktoré sme predkladali ja napríklad s kolegyňou, kde by bol príspevok pre... My sme to tak nastavili, že jednoducho sme chceli dať navýšiť prvácky príspevok len pre deti z jednorodičovských rodín. Proste maximálne adresne, ako sa to dá, pozerali sme aj na ten vplyv, na ten rozpočet a prvácky príspevok navýšený pre deti stál v našom návrhu 500 000 €. Hej? A že tak sme sa na to pozreli. Naozaj rozpočtovo zodpovedne. My tu nebudeme dávať takéto návrhy, že neviem čo do každej rodiny a nepozerať na štátny rozpočet. Čiže skúste to aj vy.
49. schôdza NR SR - 14.deň - A. dopoludnia
Dátum: 2026-05-05
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne kolegovi za vystúpenie. Ja by som teda chcela vyjadriť, že som dosť skeptická voči tomu, že tento návrh zákona predkladá strana SNS, ktorá, ako nám teda ukázali, považuje za relevantný prieskum, teda v úvodzovkách prieskum vyjadrenia nejakých preferencií, SMS hlasovanie, ktoré prebieha v relácii Kráľ na ťahu. Takže to by som naozaj chcela vyjadriť takú obavu, že či teda rozumiete úplne tomu, ako sa počítajú percentá, ako sa počítajú teda tie preferencie hlasov. Voľby, voľby sú v skutočnosti ten najlepší prieskum verejnej mienky. To je fakt a každá agentúra tam má isté odchýlky, ale teda, čo si ja myslím, že je skutočne dôvodom tohto návrhu zákona, je to tá druhá možnosť, teda to B, že Andrejovi Dankovi nevyhovujú tieto výsledky, ktoré sa ukazujú z relevantných agentúr, a preto je potrebné to podľa neho zmeniť. Takže buď jedno alebo druhé.